Sayang Si Buta

Filem Sayang Si Buta merupakan sebuah filem Melayu yang diterbitkan di Singapura pada  1965.12 tahun bersama Sarimah, Zulkifli Haji Ahmad, Jamil dan Shah Enterprise - Motion picture actors and actresses - 152 pages Filem Sayang Si Buta  diterbitkan dalam bentuk filem hitam putih tanpa warna.

Filem Sayang Si Buta mula ditayangkan pada 1965 di pawagam seluruh negara. Menampilkan Jins Shamsuddin, Sarimah, Dayang Sofia, Aziz Jaafar dan ramai lagi.

Pengarah
Filem Sayang Si Buta diarah oleh pengarah Omar Rojik pada 1965.

Sinopsis
Filem ini mengisahkan dua orang adik beradik perempuan, dimana adiknya seorang yang buta. Asmah seorang kakak berkenalan dengan Dr Rashid seorang doktor perubatan. Asmah ingin membantu untuk memulihkan penglihatan adiknya, Ani. Pada suatu hari, Asmah membeli senaskah buku braille dan Dr Rashid ingin sangat mengetahui mengapa Asmah membeli buku tersebut. Asmah akhirnya membawa Dr Rashid pulang ke rumah untuk menjelaskan perkara selanjutnya. Dr Rashid teruja sangat untuk berkenalan dengan Ani. Dr Rashid memulakan pemeriksaan mata terhadap Ani. 

Selang beberapa bulan kemudian, Ani telah menjalani pembedahan kedua dua belah matanya oleh Dr Rashid. Matanya Ani telah pulih. Ani teruja sangat kerana dia sudah mampu melihat buat pertama kali dalam hidupnya. Jamil seorang pemandu teksi yang menaruh perasaan terhadap Asmah. Tetapi dia telah salah faham dan cemburu kerana Asmah berkawan lebih rapat dengan Dr Rashid. Dr Rashid sering membawa Ani bersiar-siar atas arahan Asmah. Walaupun Dr Rashid agak keberatan kerana berasa agak kekok. Ani pula telah menaruh perasaan terhadap Dr Rashid dan dia sering menggoda Dr Rashid secara peribadi.

Dr Rashid telah menghantar surat kepada ibu bapanya bahawa dia akan berkahwin dengan gadis pilihannya. Ibu Dr Rashid bersetuju lalu dia pergi merisik keluarga Asmah di kampung. Asmah sungguh gembira. Akan tetapi, Ani terus menangis dan kecewa kerana cintanya tidak berbalas oleh Dr Rashid. Asmah telah mengorbankan jiwa laranya untuk adiknya buat kali kedua. Dr Rashid akhirnya berkahwin juga dengan Ani.

Asmah telah diberhentikan kerja ekoran kerap tidak hadir ke pejabat. Ibunya sangat kecewa akan Asmah. Asmah masih mencari kerja yang baharu. Di pertengahan jalan, Jamil telah berjumpa Asmah dan dia ingin meneruskan perhubungan cintanya semula. Jamil berjanji akan memasuk meminang Asmah secepat mungkin. Ibu Asmah kali ini kecewa lagi dengan Asmah, kerana tidak dapat menumpang kesenangan terhadap Asmah ekoran Asmah berkahwin dengan pemandu teksi sahaja. Ibunya mengambil keputusan untuk berpindah ke rumah Ani kerana dia ingin sangat untuk hidup lebih senang tetapi sangkaannya meleset, Ani melayan ibunya seperti seorang hamba abdi. Ani menyuruh ibunya tidur di dapur sehingga ibunya jatuh sakit. Ani tidak mengendahkan rayuan ibunya. 
Ani tidak sanggup lagi menjaga ibunya. Ibunya telah meninggalkan rumah Ani. Asmah telah pergi ke rumah Ani untuk memujuk adiknya menziarahi ibunya yang semakin tenat. Tetapi pertikaman lidah berlaku, Ani menuduh Asmah ada perhubungan sulit dengan suamniya. Asmah marah lalu dia menampar muka adiknya. Dengan tidak sengaja, muka Ani jatuh tersemban ke atas benda tajam di atas meja yang menyebabkan matanya tertusuk dan buta kembali. Selang beberapa hari, ibunya telah meninggal dunia dan mata Ani tidak boleh diubati lagi, Ani mengalami buta selama-lamanya.

Pelakon

Pelakon utama
 Jins Shamsuddin sebagai Dr Rashid
 Sarimah sebagai Asmah
 Dayang Sofia sebagai Ani
 Aziz Jaafar sebagai Jamil

Pelakon pembantu
 Ahmad C sebagai Ahmad
 Ibrahim Pendek sebagai Ibrahim
 M. Zain sebagai Dollah (orang gaji Dr Rashid)
 Sa'amah sebagai Cik Pah (Ibu Asmah dan Ani)
 Ahmad Nisfu sebagai Tuan Osman
 H. M. Busra sebagai Rakan Sekerja Asmah
 Momo Latif sebagai ibu Dr Rashid

Penampilan khas
 Ahmad Daud sebagai penyanyi undangan

Lagu
 Si Manis 17 nyanyian asal Ahmad Daud & The Swallows
 Di Antara Aku Dan Bintang - Aziz Jaafar
 Petikan Lagu Keronchong dari Zainab Huri
 Petikan Lagu dari Rahimah Simin

Lihat juga
 Sayang Si Buta

Rujukan 


Pautan luar


Kategori:Filem 1965
Kategori:Filem Malaysia tahun 1965
Kategori:Filem bahasa Melayu
Kategori:Filem arahan Omar Rojik